- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Alianţa Dreapta Unită şi-a manifestat sprijinul pentru Republica Moldova
Peste o mie de participanţi au fost duminică la evenimentul "Dreapta Unită la Chişinău: viitorul Moldovei în Uniunea Europeană".
"Trebuie să credem, împreună, că există soluţii în interiorul politicii. Politica nu trebuie să fie ceva de care să fugim, ci trebuie să ţină democraţia vie. Am venit în Chişinău ca un prieten care vrea ca Moldova să aibă succes, să se dezvolte şi să prospere în Europa. Vom susţine parcursul european al Moldovei, din Parlamentul European şi de la guvernare, cu toată forţa. Cei peste 1 milion de moldoveni care sunt deja cetăţeni europeni trebuie să ştie că nu sunt singuri, că au un partener în USR şi Dreapta Unită", a afirmat, în cadrul reuniunii de la Chişinău, liderul USR, Cătălin Drulă, potrivit unui comunicat de presă al Alianţei Dreapta Unită.
"Împreună cu preşedintele Cătălin Drulă şi preşedintele Ludovic Orban, am venit astăzi (duminică - n.r.) la Chişinău pentru a reîntări angajamentul nostru pentru viitorul comun al românilor din Republica Moldova şi al României în UE. Acesta este destinul nostru şi angajamentul Dreptei Unite pentru a lupta în fiecare zi, de la Bruxelles, să ne fie auzită vocea, iar acest tărâm românesc să nu fie abandonat şi idealurile noastre să se îndeplinească. Românii de aici îşi doresc la fel de mult să se bucure de libertate, de limba română, să îşi regăsească demnitatea. Pe aceşti trei piloni stă dezideratul românilor din Republica Moldova", a declarat Eugen Tomac, preşedintele PMP.
Delegaţia Alianţei Dreapta Unită, formată din USR, PMP şi Forţa Dreptei, şi-a arătat sprijinul pentru aspiraţiile europene ale Moldovei.
Potrivit sursei citate, Dreapta Unită îşi propune să crească sprijinul financiar pentru Republica Moldova, identificând surse de finanţare suplimentare din bugetul UE.
O altă preocupare a europarlamentarilor Dreapta Unită va fi promovarea alocării de fonduri pentru contracararea subversiunilor ruseşti, precum şi sporirea participării Republicii Moldova la programe UE precum Horizon Europe, Fiscalis, Customs, LIFE, EU4Health, Erasmus+, Erasmus Mundus şi alte proiecte ce au impact direct asupra calităţii vieţii cetăţenilor, mai arată sursa citată.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
GANDUL.RO